CELEX: 31981D0480
Language: el
Date: 1981-06-12 00:00:00
Title: 81/480/ΕΟΚ: Απόφαση τής Επιτροπής τής 12ης Ιουνίου 1981 περί εγκρίσεως προγράμματος σχετικά μέ τή μεταποίηση λαχανικών στό Βέλγιο σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31981D0480

81/480/ΕΟΚ: Απόφαση τής Επιτροπής τής 12ης Ιουνίου 1981 περί εγκρίσεως προγράμματος σχετικά μέ τή μεταποίηση λαχανικών στό Βέλγιο σύμφωνα μέ τόν κανονισμό (ΕΟΚ) αριθ. 355/77 τού Συμβουλίου (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 186 της 08/07/1981 σ. 0027 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Ιουνίου 1981  περί εγκρίσεως προγράμματος σχετικά με τη μεταποίηση λαχανικών στο Βέλγιο σύμφωνα με τον κανονισμό (ΕΟΚ) αριθ. 355/77 του Συμβουλίου  (Τα κείμενα στη γαλλική και ολλανδική γλώσσα είναι τα μόνα αυθεντικά)  (81/480/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η βελγική κυβέρνηση ανακοίνωσε, στις 14 Οκτωβρίου 1980, το πρόγραμμα σχετικά με τη μεταποίηση λαχανικών·  ότι το ανωτέρω πρόγραμμα αφορά την ορθολογική χρησιμοπίηση και τον εκσυγχρονισμό των εγκαταστάσεων για τη μεταποίηση λαχανικών, συμπεριλαμβανομένης και της προσαρμογής στις σχετικές τεχνικές μεθόδους μεταποιήσεως με σκοπό τον εκσυγχρονισμό και την αναδιάρθρωση της μεταποιήσεως στον εν λόγω τομέα εν όψει αυξήσεως της αποδοτικότητός του· ότι το ανωτέρω πρόγραμμα αποτελεί, ως εκ τούτου, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν στο σχετικό τομέα· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι η έγκριση του προγράμματος δεν θίγει τις αποφάσεις οι οποίες λαμβάνονται σύμφωνα με το άρθρο 14 του κανονισμού (ΕΟΚ) αριθ. 355/77, σχετικά με την κοινοτική χρηματοδότηση προγραμμάτων, ιδίως όσον αφορά μία εξέταση για τη διαπίστωση του αν η προβλεπόμενη νέα δυναμικότητα στον τομέα των υπερκατεψυγμένων λαχανικών δύναται πράγματι να οδηγήσει στις δυνατότητες διαθέσεως που προβλέπονται στο πρόγραμμα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τη μεταποίηση λαχανικών, το οποίο ανακοινώθηκε στις 14 Οκτωβρίου 1980 από τη βελγική κυβέρνηση, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στο Βασίλειο του Βελγίου.  Έγινε στις Βρυξέλλες, στις 12 Ιουνίου 1981.  Για την 'Επιτροπή  Ο Πρόεδρος  Gaston THORN  (1) ΕΕ αριθ. L 51 της 23. 2. 1977, σ. 1.